CELEX: C2007/117/46
Language: lv
Date: 2007-05-26 00:00:00
Title: Lieta T-90/07 P: Apelācija, ko 2007. gada 26. martā ierosinājusi Beļģijas Karaliste par Civildienesta tiesas 2007. gada 16. marta spriedumu lietā F-92/05 Genette /Komisija

26.5.2007   
            
            
               LV
            
            
               Eiropas Savienības Oficiālais Vēstnesis
            
            
               C 117/29
            
         Apelācija, ko 2007. gada 26. martā ierosinājusi Beļģijas Karaliste par Civildienesta tiesas 2007. gada 16. marta spriedumu lietā F-92/05 Genette/Komisija
   (Lieta T-90/07 P)
   (2007/C 117/46)
   Tiesvedības valoda — franču
   Lietas dalībnieki
   
      Prasītāja: Beļģijas Karaliste (pārstāvis — L. Van den Broeck)
   
      Pretējā puse procesā: Emmanuel Genette, Eiropas Kopienu Komisija
   Prasītājas prasījumi
   
               —
            
            
               atcelt Civildienesta tiesas 2007. gada 16. janvāra spriedumu lietā F-92/05
            
         Pamati un galvenie argumenti
   Ar 2007. gada 16. janvāra spriedumu lietā F-92/05 Genette/Komisija, Civildienesta tiesa apmierināja prasību, kuru bija cēlis Genette par Komisijas 2005. gada 25. janvāra lēmuma atcelšanu, ar kuru atteikts, pirmkārt, viņam atsaukt 2001. gadā iesniegto pieteikumu par viņa pensijas tiesību, kas iegūtas Beļģijas pensiju sistēmas ietvaros, pārnešanu, un, otrkārt, atļaut viņam iesniegt pieteikumu par jaunu pārnešanu.
   Savu apelāciju pamatojot, Beļģijas Karaliste, persona, kas iestājusies lietā pirmajā instancē, atbalstot Komisijas prasījumus, ievadā apgalvo, ka Civildienesta tiesas kompetencē nav izvērtēt pieteikuma par Beļģijas pensiju sistēmas ietvaros iegūtu pensijas tiesību pārnešanu uz Kopienas pensiju tiesību sistēmu atsaukšanu pieņemamību saskaņā ar Beļģijas tiesībām.
   Saskaņā ar apelācijas iesniedzēju Civildienesta tiesa ir pārsniegusi savas pilnvaras, lemjot par to Beļģijas valsts tiesību normu piemērošanas apjomu, kuras varētu būt piemērojamas šajā lietā.
   Otrkārt, Beļģijas Karaliste apgalvo, ka Civildienesta tiesa pārkāpa Kopienas tiesības, kļūdaini novērtējot jauna fakta pastāvēšanu, kurš, saskaņā ar Beļģijas Karalistes viedokli, nav vērtējams saistībā ar Civildienesta noteikumu reformas stāšanos spēkā, bet gan — ievērojot Beļģijas tiesību normas.
   Visbeidzot, Beļģijas Karaliste balstās uz pamatu, kas atvasināts no tiesiskās drošības principa pārkāpuma.